Diari Oficial de la Generalitat Valenciana


Sumari del DOGV 3774, del 19-06-2000 (2000/4693)

ORDRE de 23 de maig de 2000, de la Conselleria de Justícia i Administracions Públiques, per la qual s'aprova la creació i classificació en classe segona del lloc d'intervenció de l'Ajuntament d'Albaida.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3774

Data del DOGV
:   19-06-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/4693


Data del document
:   23-05-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Albaida
    * comptable
    * administració local

ORDRE de 23 de maig de 2000, de la Conselleria de Justícia i Administracions Públiques, per la qual s'aprova la creació i classificació en classe segona del lloc d'intervenció de l'Ajuntament d'Albaida. [2000/S4693]
  
Mitjançant l'Ordre de 3 d'octubre de 1995, de la Conselleria d'Administració Pública, s'acorda la dissolució de l'agrupació integrada pels municipis d'Albaida i Benisoda per al manteniment en comú de la plaça de secretaria.
  
Una vegada dissolta l'agrupació procedix la classificació dels llocs resultants de la dissolució per la qual cosa, mitjançant acord de 13 d'agost de 1996 del Govern Valencià, es classifiquen els llocs de secretaria de l'Ajuntament d'Albaida en classe segona i de l'Ajuntament de Benisoda, en classe tercera.
  
Procedix, per tant, incoar d'ofici la classificació en classe segona del lloc d'intervenció de l'Ajuntament d'Albaida.
  
Per tant, i en ús de les competències atribuïdes pels articles 2.2 a) i 4 del Decret 159/1997, de 29 d'abril, del Govern Valencià, pel qual s'aprova el Reglament Regulador de la Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,
  
ORDENE
  
Crear el lloc de treball d'intervenció de l'Ajuntament d'Albaida i classificar-lo en classe segona; la seua provisió està reservada a funcionaris d'Administració local amb habilitació de caràcter nacional pertanyents a la subescala d'intervenció-tresoreria, categoria d'entrada.
  
Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 23 de maig de 2000
  
El conseller de Justícia i Administracions Públiques
  
CARLOS GONZÁLEZ CEPEDA